மனோன்மணியின் திருப்பாதம் அடைய வேண்டும் என்று சரணம் செய்வதால் உன் பாதங்க்ளையே விடாது பற்றிக்கொண்டு உய்வு பெற்றேன் ஞானம்மா. அறியாமையை நீக்கி அறிவைப் பயன்படுத்தி உண்மையறிவைக் கண்டு கொள்ளலாம். அது விலைமதிக்க முடியாத இரத்தினமாகும். முட்டையினுள் முழுவதுமாகிய குஞ்சு இருப்பது போல் சட்டை போன்ற இவ்வுடலுக்குள் உயிரும் உள்ளது. விட்டகுறை தொட்ட குறைகளால் தடைப்படாமல் மெய்யறிவைத் தேடினால் அது உறுதியாகக் கிடைக்கும். தமது மனத்தை அறியாமல் உள்ளிருக்கும் பரத்தை தெரியாமல் சம்சார வாழ்வே நிலையென்று நினைப்பவர் அந்தக் கடலிலேயே விழுவர், துன்புறுவர்.